var RecaptchaOptions = { lang : 'lt' }; // // // // Vieša sprendimų paieška Greita paieška Detali paieška Pagalba Pavadinimas: [2024-01-24][nuasmeninta nutartis byloje][T-5-667-2024].docx Bylos nr.: T-5-667/2024 Bylos rūšis: baudžiamoji byla Teismas: Kauno apylinkės teismas Raktiniai žodžiai: Teisiniai terminai: Šalys: Vardas/Pavardė/Pavadinimas Kodas Byloje kaip Kategorijos: BAUDŽIAMOJI TEISĖ Bendroji dalis Baudžiamojo proceso bendrosios nuostatos Nuosprendis, nutartis (BPK 29, 31, 41 str. ir kt. str.) Bausmių rūšys fiziniams asmenims (BK 42, 46-51 str.) BAUDŽIAMOJO PROCESO TEISĖ Laisvės apribojimas (BK 48 str.) Areštas (BK 49 str.) Nuosprendžio ir nutarties vykdymas Bausmė (BK VII skyrius) Procesiniai dokumentai Su nuosprendžio vykdymu susijusių klausimų išsprendimo tvarka (BPK 362 str.) Su nuosprendžio vykdymu susijusių nutarčių apskundimas ir skundų nagrinėjimas (BPK 364 str.) ﻿ Teikimo Nr. T-5-667/2024 Baudžiamosios bylos Nr. 1-1521-548/2020 &nbsp;(S) Teisminio proceso Nr. 1-01-1-53034-2019-0 Procesinio sprendimo kategorijos: 1.1.7.2.3; 1.1.7.2.4; 2.1.10.1; 2.5.16; 2.5.19 &#xa0; &#xa0; &#xa0; KAUNO APYLINKĖS TEISMAS &#xa0; N U T A R T I S &#xa0; 2024 m. sausio 10 d. Kaunas &#xa0; Kauno apylinkės teismo Kauno rūmų teisėjas Alvydas Rimkevičius, sekretoriaujant Birutei Čyžaitei, dalyvaujant prokurorei Virginijai Vigelienei , Lietuvos probacijos tarnybos Kauno skyriaus atstovei J. Ž . , nedalyvaujant nuteistajam A. U. , viešame teismo posėdyje žodinio proceso tvarka išnagrinėjo Lietuvos probacijos tarnybos Kauno skyriaus (toliau – Probacijos tarnyba) teikimą dėl laisvės apribojimo bausmės pakeitimo areštu nuteistajam A. U. . &nbsp;&nbsp;&nbsp; &nbsp; &#xa0; Teismas &#xa0; n u s t a t ė : &#xa0; Kauno apylinkės teismo Kaišiadorių rūmų 2020 m. lapkričio 9 d. nuosprendžiu A. U. pripažintas kaltu padaręs nusikalstamą veiką, numatytą Lietuvos Respublikos baudžiamojo kodekso (toliau – BK) 281 1 &nbsp;straipsnio 1 dalyje ir jam paskirta bausmė – 40 MGL (2000 Eur) dydžio bauda. Kauno apygardos teismo 2021 m. kovo 31 d. nuosprendžiu Kauno apylinkės teismo Kaišiadorių rūmų 2020 m. lapkričio 9 d. nuosprendis pakeistas. Nuteistajam A. U. už nusikaltimo, numatyto BK 281 1 &nbsp;straipsnio 1 dalyje, padarymą paskirta bauda padidinta iki – 50 MGL (2500 Eur) dydžio. Kitą nuosprendžio dalis palikta nepakeista. Nuosprendis &nbsp;įsiteisėjo 2021 m. kovo 31 d. Kauno apylinkės teismo Kaišiadorių rūmų 2023 m. spalio 6 d. nutartimi A. U. Kauno apylinkės teismo Kaišiadorių rūmų 2020 m. lapkričio 9 d. nuosprendžiu, pakeistu Kauno apygardos teismo 2021 m. kovo 31 d. nuosprendžiu, A. U. paskirta ir neišieškota – 26 MGL (1342,31 Eur) dydžio baudos bausmė pakeista į kitą bausmę – 26 dienų laisvės apribojimą be intensyvios priežiūros, įpareigojant nuteistąjį per bausmės laiką neatlygintinai išdirbti 40 valandų sveikatos priežiūros, socialinių paslaugų įstaigose ar nevalstybinėse organizacijose, kurios rūpinasi senyvo amžiaus asmenimis, neįgaliaisiais ar kitais pagalbos reikalingais žmonėmis. Bausmės pabaiga – 2023 m. gruodžio 8 d. 2023 m. gruodžio 5 d. Kauno apylinkės teismo Kauno rūmuose gautas Probacijos tarnybos teikimas dėl laisvės apribojimo bausmės, paskirtos A. U. , pakeitimo areštu. Teikime nurodyta, kad A. U. elgesį Probacijos tarnyba kontroliuoja nuo 2023 m. lapkričio &nbsp;1 3 &nbsp;d., nuteistasis nuo 2023 m. lapkričio 22 d. supažindintas su laisvės apribojimo bausm ės atlikimo tvarka ir sąlygomis bei jam išduotas siuntimas nemokamus darbus atlikti Labdaros ir paramos fonde (toliau – LPF) „ (duomenys neskelbtini) “. Duomenų apie naujai pradėtus ikiteisminius tyrimus ir padarytus administracinius nusižengimus negauta. 2023 m. lapkričio 30 d. iš LPF „ (duomenys neskelbtini) “ elektroniniu paštu gauta informacija, kad nuteistasis nebuvo atvykęs ir nemokamų darbų dirbti nepradėjo. 2023 m. gruodžio 1 d. su A. U. bendrauta telefonu, jis paaiškino, kad nemokamų darbų dirbti nepradėjo, kadangi sirgo, tačiau tai patvirtinančių dokumentų pateikti negali. 2023 m. gruodžio 1 d. nuteistajam registruotu laišku bei el. paštu (duomenys neskelbtini) išsiųstas laisvės apribojimo bausmės sąlygų išaiškinimas, asmuo raginamas pradėti dirbti nemokamus darbus bei tai patvirtinančius dokumentus pristatyti Probacijos tarnybai. Teikimo surašymo dieną, t. y. 2023 m. gruodžio 4 d. &nbsp;nuteistasis nėra pateikęs duomenų, kurie patvirtintų, kad jis per bausmės laiką neatlygintinai išdirbo 40 valandų sveikatos priežiūros, socialinių paslaugų įstaigose ar nevalstybinėse organizacijose, kurios rūpinasi senyvo amžiaus asmenimis, neįgaliaisiais ar kitais pagalbos reikalingais žmonėmis. Teismo posėdžio metu Probacijos tarnybos atstovė teikimą palaikė jame nurodytais motyvais ir prašė jį tenkinti , nes nuteistasis vengia atlikti jam skirtą teismo bausmę. Prokurorė prašė teikimą tenkinti, kadangi nuteistasis iki dabar nepradėjo atlikinėti teismo jam paskirtos bausmės, vengia vykdyti teismo įpareigojimus, netenkinus teikimo jis &nbsp;neatliks jam teismo skirtos bausmės. Nuteistasis A. U. į teismo posėdį neatvyko, teismo šaukimas buvo išsiųstas teismui žinomu &nbsp;jo elektroninio pašto adresu. Vadovaujantis Lietuvos Respublikos baudžiamojo proceso kodekso (toliau – BPK) 362 straipsnio 1 dalimi, probacijos tarnybos teikimas išnagrinėtas nuteistajam nedalyvaujant. Teikimas tenkintinas. Pagal BK 48 straipsnio 3 dalį, laisvės apribojimo bausmės turinį sudaro nuteistojo pareiga be bausmę vykdančios institucijos žinios nekeisti gyvenamosios vietos, vykdyti teismo nustatytus įpareigojimus ir laikytis teismo nustatytų draudimų bei atsiskaityti kaip vykdomi draudimai ir įpareigojimai. Jeigu asmuo vengia atlikti laisvės apribojimo bausmę, ši bausmė jam keičiama areštu pagal BK 49 ir 65 straipsniuose nustatytas taisykles (BK 48 straipsnio 8 dalis). Vengimu atlikti laisvės apribojimo bausmę laikytinas nuteistajam nustatytų draudimų pažeidimas ar nesilaikymas, įpareigojimų nevykdymas, netinkamas draudimų ar įpareigojimų laikymasis ar vykdymas, pareigos atsiskaityti kaip vykdomi draudimai ir įpareigojimai nevykdymas arba netinkamas vykdymas, atsiskaitymo nustatyta tvarka pažeidimai ir kita, išskyrus atvejus, kai tai daroma dėl objektyvių arba kitų svarbių priežasčių. Iš bylos medžiagos nustatyta, kad nuteistasis A. U. į Probacijos tarnybos registrą įtrauktas 2023 m. lapkričio 13 d. ir 2023 m. lapkričio 22 d. supažindintas su laisvės apribojimo bausmės atlikimo tvarka ir sąlygomis. Nustatyta, kad nuteistasis neįvykdė &nbsp;teismo jam paskirto įpareigojimo – &nbsp;per bausmės laiką neatlygintinai išdirbti 40 valandų sveikatos priežiūros, socialinių paslaugų įstaigose ar nevalstybinėse organizacijose, kurios rūpinasi senyvo amžiaus asmenimis, neįgaliaisiais ar kitais pagalbos reikalingais žmonėmis, o bausmės pabaiga – 2023 m. gruodžio 8 d. Pažymėtina, kad Kauno apylinkės teismo Kaišiadorių rūmų 2020 m. lapkričio 9 d. nuosprendžiu, pakeistu Kauno apygardos teismo 2021 m. kovo 31 d. nuosprendžiu, A. U. buvo paskirta baudos bausmė, kurią nuteistasis taip pat vengė atlikti, dėl ko baudos bausmė buvo pakeista į laisvės apribojimo bausmę. Nuteistasis neatvyko ir į teismo posėdį, apie kurį buvo informuotas teismo šaukimu išsiųstu jo elektroninio pašto adresu, teismui jokių paaiškinimų, nei dėl jam skirto įpareigojimo nevykdymo, nei dėl neatvykimo į teismo posėdį priežasčių, nepateikė. Atsižvelgiant į nurodytas aplinkybes, darytina išvada, kad nuteistasis vengia vykdyti jam paskirtą įpareigojimą ir vengia teismo, nebando ieškoti alternatyvų, toks jo elgesys rodo priešišką nusistatymą jam paskirtos bausmės atžvilgiu, jis vengia atlikti laisvės apribojimo bausmę, negeba laikytis teismo paskirtų įpareigojimų, &nbsp; matyti, kad asmuo turi aiškiai išreikštą neigiamą nusistatymą teismo jam nustatytų įpareigojimų atžvilgiu, todėl ši bausmė nėra pakankamai efektyvi BK 41 straipsnyje numatytiems bausmės tikslams užtikrinti. Nuteistasis savo elgesio tinkama linkme nekeičia ir jokiu būdu negalima teigti, kad savo elgesį teigiama linkme ims keisti ateityje. Atsižvelgiant į tai, kad nuteistasis buvo supažindintas su laisvės apribojimo vykdymo tvarka, informuotas apie jam paskirtą laisvės apribojimo bausmę, jos sąlygas, teismo paskirtus įpareigojimus, ir supažindintas su atsakomybe už vengimą vykdyti laisvės apribojimo bausmę, teismas vertina, kad nuteistasis žinojo apie jam paskirtą bausmę, tačiau tyčia neatliko jam skirto įpareigojimo per bausmės laiką neatlygintinai išdirbti 40 valandų sveikatos priežiūros, socialinių paslaugų įstaigose ar nevalstybinėse organizacijose, kurios rūpinasi senyvo amžiaus asmenimis, neįgaliaisiais ar kitais pagalbos reikalingais žmonėmis. Įvertinęs nustatytų ir pirmiau aptartų aplinkybių visumą, teismas daro išvadą, kad A. U. vengia vykdyti jam paskirtą laisvės apribojimo bausmę. Pažymėtina, kad laisvės apribojimo bausmės tikslai gali būti sėkmingai pasiekti tik esant paties asmens teigiamam nusistatymui, t. y. teismo paskirtais įpareigojimais, priežiūros plane nustatytomis bausmės įgyvendinimo priemonėmis, įstatyme numatytomis nuteistojo pareigomis, kad jos būtų tinkamai vykdomos, turi pasirūpinti ne kas kitas, o pats nuteistasis. Nagrinėjamu atveju teismas vertina, kad to, jog nuteistasis buvo probacijos tarnybos informuotas apie jam paskirtą bausmę, turėjo pakakti nuteistajam suvokti, jog jam yra paskirta laisvės apribojimo bausmė ir kad jis turi imtis aktyvių veiksmų ją vykdyti, t. y. neatlygintinai išdirbti 40 valandų sveikatos priežiūros, socialinių paslaugų įstaigose ar nevalstybinėse organizacijose, kurios rūpinasi senyvo amžiaus asmenimis, neįgaliaisiais ar kitais pagalbos reikalingais žmonėmis. Remiantis byloje esančiais duomenimis, šiuo atveju nenustatyta jokių objektyvių priežasčių, trukdžiusių nuteistajam A. U. tinkamai vykdyti jam paskirtą laisvės apribojimo bausmę. Tokiu būdu, konstatavus, kad nuteistasis neįvykdė jam skirto įpareigojimo, teismas vertina, kad laisvės apribojimo bausmė neatlikta. Esant nurodytoms aplinkybėms, darytina išvada, kad nuteistajam paskirta bausmė – laisvės apribojimas – nėra pakankamai efektyvi BK 41 straipsnyje numatytiems bausmės tikslams užtikrinti, todėl, vadovaujantis BK 48 straipsnio 8 dalies nuostatomis, ši bausmė keistina arešto bausme. Pagal BK 65 straipsnio numatytas bausmių sudėjimo ir keitimo taisykles, dvi laisvės apribojimo dienos prilyginamos vienai arešto parai, todėl A. U. paskirta 26 dienų laisvės apribojimo bausmė keistina į 13 &nbsp;parų arešto bausmę (BK 49 straipsnio 3 dalis, 65 straipsnio 1 dalies 2 punkto „c“ papunktis). &#xa0; Vadovaudamasis Lietuvos Respublikos baudžiamojo kodekso 48 straipsnio 8 dalimi, 49 straipsnio 3 dalimi, 65 straipsnio 1 dalies 2 punkto c papunkčiu, Lietuvos Respublikos baudžiamojo proceso kodekso 253 straipsniu, 362 straipsniu, 364 straipsniu, teismas &#xa0; &nbsp; n u t a r i a : &#xa0; Lietuvos probacijos tarnybos Kauno skyriaus teikimą dėl A. U. paskirtos laisvės apribojimo bausmės pakeitimo areštu tenkinti. A. U. Kauno apylinkės teismo Kaišiadorių rūmų 2023 m. spalio 6 d. nutartimi paskirtą 26 (dvidešimt šešių) dienų laisvės apribojimo bausmę pakeisti į 13 (trylikos) parų arešto bausmę. Bausmės pradžią skaičiuoti nuo faktinio A. U. sulaikymo dienos. Nuteistajam A. U. išaiškinti, kad ne vėliau kaip per 7 dienas nuo šios nutarties įsiteisėjimo dienos, jis privalo darbo dienomis, įstaigos darbo metu atvykti į Lietuvos kalėjimų tarnybos Kauno kalėjimą (Technikos g. 34, Kaunas) atlikti arešto bausmę. Dėl ligos ar kitų objektyvių priežasčių negalint nustatytu laiku atvykti į arešto bausmės atlikimo vietą, privaloma raštu arba elektroniniu paštu (el. p.: kaunas@kalejimai.lt; tel.: (8 37) 452 371) apie tai pranešti pataisos įstaigos administracijai ir susiderinti su ja atvykimo atlikti bausmės datą. Nutartis per 7 dienas nuo jos gavimo dienos gali būti skundžiama Kauno apygardos teismui per Kauno apylinkės teismo Kauno rūmus. &#xa0; &#xa0; Teisėjas &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;Alvydas Rimkevičius //